mga binata na parang kakambal ng mga babai sa mga gayong pistahan na di rin naman nagpapabaya. sa kanilang anyo, ay mababasa ng mga mapapansinin ang tatlong kiyas na iba'iba. mayroon doong mahahabang buhok, amerikanang mahahaba rin, nguni'makipot at maigsi ang salawal na natatapos sa isang saping malapad ang dulo at tikwas. sila'ang mga yari ng bagong panahon, ang bunga ng civilizacion moderna sa kapanahunang ipinakikipamuhay natin sa mga inakay ng dakilang lawin ng mga washington. ang kanilang mga salita ay maingay, mapalalo ang anyo at magaslaw ang mga kilos na salungat na salungat sa yumi ng tagalog, nguni'mga diwang maliwanag, matang malilinaw, bagamang marami'gumagamit ng salamin, at may mga kaisipang mapapangahas. may pulutong namang binubuo ng kaugaliang yumao niyaong mulat at aral sa mga paaralang kastila at ang kanilang mga anyo kahit hindi palalo ay kagalang galang at mapipitagang makipagusap, at pihikan ang mga kilos. mga buhay na bantayog ng limang daang taong pagkaidlip.